|  |  |  |
| --- | --- | --- |
| UNIVERSITATEA  "DUNĂREA DE JOS"  DIN GALAŢI  IOSUD | PROCEDURA | Ediţia: 1 Data:  Revizia: 1 Data:  Aprobat de CA.  Data: |
| DE EVALUAREA CONDUCĂTORILOR DE DOCTORAT DE CĂTRE STUDENȚII DOCTORANZI |
| COD – UDJG.IOSUD – 001 |
| Ediţia a 1-a |

**Școala doctorală de Științe Socio-Umane**

**PROCEDURA OPERAŢIONALĂ**

**EVALUAREA ŞI CUANTIFICARE A NIVELULUI DE SATISFACŢIE A STUDENȚILOR DOCTORANZI**

|  |  |  |  |  |  |
| --- | --- | --- | --- | --- | --- |
| **ELABORAT** | **VERIFICAT** | **AVIZAT** | **APROBAT** | **EDIŢIA** | **REVIZIA** |
| CSUD | CSD | CEU | CA  Senat | 1 | 1 |
| 06.2018 | 06.2018 | 06.2018 | 06.2018 |  |  |

**Abrevieri**

**CSUD** - Consiliul Studiilor Universitare de Doctorat

**CSD** - Consiliul Școlii Doctorale

**IOSUD** - Instituție Organizatoare de Studii Universitare de Doctorat

**UDJG** - Universitatea Dunărea de Jos din Galați

**SDSSU** - Școala doctorală de Științe Socio-Umane

**1. SCOPUL PROCEDURII**

Procedura stabileşte metodologia de evaluare şi cuantificare a nivelului de satisfacţie a studenţilor doctoranzi din cadrul SDSSU, precum şi responsabilităţile factorilor implicaţi în această activitate. Procedura are drept scop cunoaşterea percepţiei studenţilor doctoranzi cu privire la calitatea activităţilor didactice și de cercetare desfășurate în cadrul SDSSU.

**2. DOMENIUL DE APLICARE**

Procedura se aplică la nivelul Școlii Doctorale de Științe Socio-Umane din cadrul IOSUD-UDJG.

**3. DOCUMENTE DE REFERINŢĂ**

**-** Legea Educaţiei Naţionale nr. 1/2011, cu completările şi modificările ulterioare;

**-** Codul studiilor universitare de doctorat, aprobat prin Hotărârea Guvernului României nr. 681/29 iunie 2011 şi H.G. nr. 134/2016 pentru *modificarea şi* completarea *Codului studiilor* universitare de doctorat, publicat în Monitorul Oficial nr. 182/10.03.2016;

- Ordonanţa de urgenţă a Guvernului nr. 75/2005 privind asigurarea calităţii educaţiei, aprobată prin Legea nr.87/2006 cu modificările şi completările ulterioare;

- Carta UDJG;

**-** Regulamentul privind organizarea şi desfăşurarea studiilor universitare de doctorat în cadrul UDJG, în vigoare.

**4. DEFINIŢII SI PRINCIPII DE BAZĂ**

- Conform prevederilor Legii 1/2011, evaluarea de către studenţii doctoranzi a prestaţiei cadrelor didactice/de cercetare/ coordonatori de doctorat este obligatorie, desfăşurându-se la nivelul fiecărei Școli Doctorale. Evaluarea se desfăşoară anual, pentru fiecare coordonator de doctorat.

- Deasemenea, fiecare coordonator de doctorat evaluează studenții doctoranzi pe care îi îndrumă.

- La rândul lor, conducătorii de doctorat sunt evaluați de către trei factori evaluatori (conducătorul de doctorat - prin fișa de autoevaluare personală, studenții doctoranzi - prin chestionarul de satisfacție și coordonatorul de domeniu SDSSU) în baza completării individualizate a Fişei de evaluare a conducătorului de doctorat de către conducerea școlii doctorale CSD.

Concluziile evaluării sunt validate de către CSD și Directorul SDSSU (criteriile de evaluare incluse în Fișa anterior menționată sunt: activitatea didactică, activitatea de cercetare ştiinţifică, activitatea de îndrumare a studenților doctoranzi, recunoașterea națională/internațională).

La efectuarea evaluării trebuie respectate următoarele principii de bază:

- evaluarea se bazează pe prezumţia de onestitate şi respect reciproc între toţi participanţii la procesul de evaluare.

- evaluarea presupune cunoaşterea activităţii coordonatorului de doctorat de către studentul doctorand, bazată pe derularea programului de cercetare stabilit.

- evaluarea se realizează de către studenţi în condiţii de anonimat, iar coordonatorul de doctorat evaluat nu are acces direct sau indirect la identitatea evaluatorilor.

- studenţii doctoranzi au libertatea de a participa sau nu la evaluarea coordonatorului de doctorat.

- sunt interzise orice acţiuni care ar putea manipula, condiţiona sau influenţa, direct sau indirect, studenţii în libera exprimare a opiniilor lor

**5. CONȚINUT**

**5.1 SDSSU are, ca obiectiv general, orientarea calităţii serviciului educaţional şi de cercetare către studentul doctorand înmatriculat într-unul din domeniile sale de cercetare doctorală**. Atingerea acestui obiectiv se evaluează prin obţinerea unor date şi informaţii direct de la ceicare sunt beneficiarii direcți ai ofertei educaționale doctorale şi anume studenţii doctoranzi.Evaluarea conducătorului de doctorat de către studenţii doctoranzi se realizează prin completarea de către aceștia din urmă a unui formular denumit *CHESTIONAR DE EVALUARE A CONDUCĂTORILOR DE DOCTORAT DE CĂTRE STUDENȚII – DOCTORANZI.* **Obiectivul** prezentului chestionar este evaluarea nivelului de satisfacţie a studenţilor doctoranzi din cadrul SDSSU cu privire la suportul și activitățile de mentorat oferite studenților de către conducătorii de doctorat.

Evaluarea este anuală, putându-se realiza la sfârșitul unui pachet de cursuri/seminare ale conducătorului de doctorat respectiv sau oricând se consideră necesar.

Evaluarea este anonimă, singura persoană care are acces la identitatea conducătorilor de doctorat evaluați fiind Directorul SDSSU.

Informarea studenţilor doctoranzi asupra conţinutului chestionarului, a modului de completare și a principiilor care trebuie respectate în acest proces se realizează prin comunicare pe site-ul SDSSU. De asemenea, **conducătorii de doctorat au responsabilitatea de a comunica studenților doctoranzi cu care lucrează/pe care îi coordonează sau îndrumă, la orele de curs/seminarii sau la consultaţiile organizate special, aspectele referitoare la prezenta procedură**.

Pentru derularea procedurii de evaluare, sunt selectați aleatoriu doi studenți doctoranzi în stagiu, care îndeplinesc întocmai etapele din Programului individual de pregătire doctorală. Aceștia primesc un plic cu chestionarele de evaluare a conducătorului de doctorat (Anexa 1). Studentul doctorand care se ocupă de aplicarea chestionarelor deschide plicul, citeşte instrucţiunile de aplicare şi invită în mod respectuos conducătorul de doctorat să părăsească sala.

După aplicare, acelaşi student doctorand colectează formularele, le pune în plic, semnalează în scris orice incident apărut, sigilează plicul şi semnează pe sigiliu. Studentul doctorand responsabil returnează plicul la secretariatul SDSSU, sub semnătură. Secretariatul SDSSU colectează plicurile.

În cazul studenților înmatriculați în ani superiori (indiferent de forma de finanțare), chestionarele se trimit prin email și aceștia depun formularele completate într-o urnă sigilată, care se găsește la secretariatul SDSSU.

Directorul SDSSU numește o comisie formată din trei membri conducători de doctorat CSD SSU (directorul SDSSU ca președinte), care va prelucra datele şi va interpreta rezultatele obţinute, elaborând un centralizator individualizat cu punctajele obținute de către fiecare conducător de doctorat afiliat SDSSU, însoțit de instrucţiuni de interpretare.

Fiecare conducător de doctorat evaluat primeşte propriile rezultate în plic închis, împreună cu instrucţiuni de interpretare.

Evaluarea de catre studenții doctoranzi nu se realizează în prezența conducătorilor de doctorat.

Aplicarea şi interpretarea chestionarelor de evaluare a conducătorilor de doctorat de către studenţii doctoranzi constă în:

1. prezentarea chestionarelor pentru a fi completate de către studenţii doctoranzi;

2. completarea chestionarelor de către studenţii doctoranzi;

3. predarea chestionarelor şi a centralizatorului nominal al evaluatorilor către secretariatul SDSSU;

4. analiza chestionarelor și interpretarea statistică a rezultatelor de către comisia desemnată;

5. transmiterea către CSD a rezultatelor cantitative şi calitative din chestionare, în vederea validării acestora;

6. transmiterea către CSUD a concluziilor CSD privind relevanța rezultatelor cantitative şi calitative din chestionare.

**5.2 Studenţii doctoranzi sunt responsabili pentru veridicitatea şi seriozitatea răspunsurilor, asigurându-se anonimatul acestora.**

Completarea chestionarului se face prin bifarea unui singur nivel pentru fiecare criteriu evaluat, care caracterizează cel mai bine activitatea persoanei evaluate.

Directorul SDSSU comunică fiecărui conducător de doctorat evaluat rezultatul obţinut de acesta, precum și recomandările de îmbunătăţire a performanţelor specifice fiecărui criteriu, în cadrul unei discuţii confidenţiale constructive, orientate spre realizarea creşterii continue a calităţii prestaţiei conducătorului de doctorat respectiv.

Conducătorii de doctorat evaluați semnează de luare la cunoştinţă pe originalul fişei centralizatoare individuale, care este ulterior introdusă, împreună cu chestionarele de evaluare, într-un plic, care se sigilează sub semnătura directorului SDSSU. Aceste documente se păstrează la secretariatul SDSSU.

Conducătorul de doctorat evaluat va primi o copie a fişei individuale centralizatoare.

Datele rezultate din analizele semestriale/anuale vor constitui baza unor decizii de îmbunătăţire a unor situaţii neconforme. Aceste date se păstrează la secretariatul SDSSU timp de cinci ani.

**5.3. Acțiuni ulterioare**

Datele privind evaluarea conducătorilor de doctorat de către studenții doctoranzi se centralizează şi se analizează în cadrul CSUD, rezultatele analizei prezentându-se în şedinţele de analiză CSD și CSUD ori de câte ori este necesar.

Nivelurile de satisfacţie ale studenților doctoranzi se compară cu rezultatele anului anterior şi se stabilesc măsuri de îmbunătăţire a calităţii pentru activitatea următoare analizei.

**6. RESPONSABILITĂŢI**

Directorul SDSSU are responsabilitatea organizării activității de evaluare.

Coordonatorii de domeniu din cadrul SDSSU au responsabilitatea de a multiplica *CHESTIONARUL DE EVALUARE A CONDUCĂTORILOR DE DOCTORAT DE CĂTRE STUDENȚII – DOCTORANZI*, de a selecta echipa(ele) de studenți doctoranzi implicate în procesul de evaluare, de a transmite chestionarul prin email către studenții doctoranzi din anii superiori și de a prelua chestionarele.

Comisia desemnată la nivelul CSD-SSU are responsabilitatea de a prelucra statistic datele aferente. După prelucrarea statistică, comisia are sarcina de a înainta directorului SDSSU rezultatele centralizate.

Secretariatul SDSSU are responsabilitatea de a prelua în plic închis chestionarele și ale păstra timp de 5 ani.

Conducătorii de doctorat sunt responsabili cu informarea studenților doctoranzi referitor la importanța și regulile prezentei proceduri.

**7. DISPOZIȚII FINALE**

7.1. Aprobarea modificării prezentei proceduri este de competența Consiliului de administrație.

7.2. Prezenta procedură intră în vigoare din momentul aprobării de către Consiliul de administrație.

7.3. Verificarea modului în care se aplică prezenta procedură se realizează de către Directorul CSUD.

**8. LISTA DE DIFUZARE**

* Director SDSSU
* Membrii CSD-SDSSU
* Secretariat
* Conducători de doctorat afiliați SDSSU
* Studenți doctoranzi afiliați SDSSU